CELEX: 32014R1387
Language: da
Date: 2014-11-14 00:00:00
Title: Kommissionens delegerede forordning (EU) nr. 1387/2014 af 14. november 2014 om ændring af bilag I til Rådets forordning (EF) nr. 1528/2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler

24.12.2014   
            
            
               DA
            
            
               Den Europæiske Unions Tidende
            
            
               L 369/35
            
         KOMMISSIONENS DELEGEREDE FORORDNING (EU) Nr. 1387/2014
   af 14. november 2014
   om ændring af bilag I til Rådets forordning (EF) nr. 1528/2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), særlig artikel 2, stk. 2, og
   ud fra følgende betragtninger:
   
               (1)
            
            
               Listen over begunstigede lande i forbindelse med EU's told- og kvotefri importordning er fastlagt i bilag I til forordning (EF) nr. 1528/2007.
            
         
               (2)
            
            
               Kenya havde ikke truffet de nødvendige foranstaltninger til at ratificere sin foreløbige økonomiske partnerskabsaftale og ophørte følgelig i overensstemmelse med artikel 2, stk. 3, i forordning (EF) nr. 1528/2007, navnlig litra b), i medfør af Europa-Parlamentets og Rådets forordning (EU) nr. 527/2013 (2) fra 1. oktober 2014 med at være omfattet af den markedsadgangsordning, der er tilladt i henhold til forordning (EF) nr. 1528/2007.
            
         
               (3)
            
            
               Kenya og Den Europæiske Union og dens medlemsstater afsluttede imidlertid forhandlingerne om en økonomisk partnerskabsaftale den 16. oktober 2014.
            
         
               (4)
            
            
               Kommissionen tillægges beføjelser til at vedtage delegerede retsakter i overensstemmelse med artikel 24a i forordning (EF) nr. 1528/2007 for at ændre bilag I til nævnte forordning, således at der kan tilføjes de regioner eller stater fra gruppen af AVS-stater, der har afsluttet forhandlinger om en aftale med Den Europæiske Union, og som opfylder kravene i artikel XXIV i GATT 1994.
            
         
               (5)
            
            
               Efter datoen for anvendelsen af nærværende forordning vil tilføjelsen af Kenya i bilag I til forordning (EF) nr. 1528/2007 være underlagt betingelserne i forordningens artikel 2, stk. 3, særlig litra b) —
            
         VEDTAGET DENNE FORORDNING:
   Artikel 1
   I bilag I til forordning (EF) nr. 1528/2007 indsættes følgende land:
   
      »REPUBLIKKEN KENYA«
   
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. november 2014.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 348 af 31.12.2007, s. 1.
   
      (2)  Europa-Parlamentets og Rådets forordning (EU) nr. 527/2013 af 21. maj 2013 om ændring af Rådets forordning (EF) nr. 1528/2007 for så vidt angår udelukkelse af en række lande fra listen over regioner eller stater, der har afsluttet forhandlinger (EUT L 165 af 18.6.2013, s. 59).